Alf Poier

Da Alf Poier (* 22. Feba 1967 in Judnburg, Steiamoak) is a östareichischa Musika, Kabarettist, Mola, Philosoph und Autor. Wengam eignoatign Stil vu seim Kabarett und seine Büidln kau ma eam an Surrealistn nenna.

S'Lem
Söiba sogt a, dass ea "müttalichaseits geboan" woan is, wos ma eam a glaubn deaf. Noch da Schui (1987-1995) hod ea untaschiadlichste Sochn ausprobiat, so woa ea unta aundarem Nochtwächta, Köina, Empfaungsdame, Obflussreiniga und eafoigreicha Laungstrecknläufa. 1995 hod ea in Graz beim Kleinkunstvogel sein easchtn Auftritt ois Karabettist ghobt und is glei Zwoata woan. Seithea hod ea einige Programme (unta ondam Zen, Mitsubischi) außabrocht und a Buach gschrim (Mein K(r)ampf).

Bekaunnt woan is ea in gaunz Eiropa zweng seina Teilnauhme am Eurovision Song Contest 2003. Mit Weil der Mensch zählt, am Liadl im Steira Dialekt, in dem klane Hasal und die Frau Holle voakemman, hod ea de gaunze Vaaunstoitung vaoascht und is dabei sogoa nu guat aukemma. Ea hod in 6. Plotz erreicht, wofia ea si gschaumt hod, weil ea Easchta oda Letzta wean woit.

2005 woit ea wieda mitmochn, is oba am Abstimmungssystem vum ORF gscheitert. Ea hätt fost doppit so vüi Stimmen ghobt wia de "Siega", oba de hom weniga Gwicht ghobt.

Marknzeichn
S'Karakteristische vu eam san de eignoatign Büida, de oft Woatspiele (zum Beispüi Reh-konvaleszent) zum Thema hom. Aa total unmögliche Sochn wia Päpste beim Fachsimpeln san in seim Programm.

Auszeichnungen
1998 Salzburger Stier: Besta östareichischa Nochwuchskabarettist 
2000 Deutscher Kleinkunstpreis: Kategorie Kloakunst 
2000 Prix Pantheon: Jurypreis Frühreif & Verdorben 
2000 Deutscher Comedypreis: Besta Neiling 
2002 Österreichischer Kabarettpreis Karl: Hauptpreis fia "Mitsubischi"

 Literatua 
 Alf Poier, Mein Krampf. Ein geistiges Sterbebuch, Genie&Wahnsinn 2005, ISBN 3-200-00286-7

 Sunstige Vaöffentlichungen 
 Himmel, Arsch & Gartenzwerg, CD, 1996
 Zen, CD, 2001*
 Alf singt die schönsten Lieder mit Band, CD, 2003.
 Weil der Mensch Zählt, CD, 2003.
 Reh-Port 2003, 2003
 Lustige Lieder der Traurigkeit und Not, CD, 2005
 Mitsubischi, DVD, 2003
   Zen, DVD 2007
 Kill Eulenspiegel, DVD, 2007
   Mitsubischi DVD neu 2008

 Im Netz 
 Netzseitn vom Alf Poier

 kabarett.cc - Alf Poier
 Alf Poier Portrait bei Kabarettlive.de
 Alf Poier im Interview
 Alf Poier im Audio-Interview zu seim Programm Kill Eulenspiegel

Kategorie:Autor
Kategorie:Kabarettist (Österreich)
Kategorie:Musiker (Österreich)
Kategorie:Teilnehmer am Eurovision Song Contest
Kategorie:Geboren 1967
Kategorie:Mann